L'Ajuntament de Sagunt adequa l'entorn oest del futur Museu Industrial
26 de juny 2020

![Imagen 1](/media/z5smwsqj/c_museo-industrial.jpg)![Imagen 2](/media/3r1lzddy/c_javier-raro.jpg)

La Junta de Govern Local ha adjudicat hui a l'empresa ICA2-1980 S.L. les obres d'adequació de l'entorn oest del Museu Industrial del Port de Sagunt. Esta intervenció endreçarà la zona i permetrà millorar la recepció d'aigües superficials i la retirada dels contenidors que actualment allí es troben. Les obres, l'import d'execució de les quals és de 40 837 €, IVA inclòs, es realitzaran en un termini de 2 mesos.

  

Les obres consistiran, d'una banda, a traslladar els contenidors de mercaderia a una altra ubicació i, d'altra banda, a construir un muret de formigó que delimite la zona verda de l'estacional i que contindrà l'aigua d'escolament; construir una cuneta de formigó per a recollir i canalitzar les aigües fins a la xarxa de sanejament; pavimentar la zona, així com moblar-la amb dos bancs ancorats i reposar la porta metàl·lica que dona accés al pati sud, així com les llunes de vidre deteriorades de la torre de comunicació vertical, elements danyats per vandalisme.

  

![](/media/peie01s4/54c_obras-zona-oeste-museo-industrial-2.jpg)  

![](/media/5e3nsmxi/54c_obras-zona-oeste-museo-industrial-1.jpg)  
  

Estes obres s'adjudiquen després que al febrer la Junta de Govern Local aprovara el projecte d'obres d'urbanització i adequació d'aquesta zona de 181,50 m², ja que es feia necessària la seua adequació per a resoldre, d'una banda, els problemes d'evacuació d'aigües pluvials i, una altra, la pavimentació, enjardinament i instal·lació de mobiliari en la zona prèvia a l'accés oest del museu. 

  

El delegat de Contractació, Javier Raro, ha declarat que en breu «**tindrem finalitzada la revisió del projecte d'actuació a l'interior del Museu Industrial i posarem en marxa la licitació de les obres, la qual cosa permetrà d'una vegada per sempre acabar unes obres pendents des de fa bastants anys**». Esta i altres intervencions que s'han aprovat i s'aprovaran en Junta de Govern, ha explicat el regidor, «**permetran millorar diversos punts de la ciutat, alhora que dinamitzar l'economia i crear ocupació**».​

  

​​​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-adequa-l-entorn-oest-del-futur-museu-industrial/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-adequa-l-entorn-oest-del-futur-museu-industrial/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-adequa-l-entorn-oest-del-futur-museu-industrial/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-adequa-l-entorn-oest-del-futur-museu-industrial/)